Lars Lilholt skrev sin første sang i 1969 og skriver og udgiver stadig. Han udgav i 2012 albummet ''[[Stilheden bag støjen]]''. Året efter fyldte han 60 år og kunne fejre 40 års jubilæum som prof rejsende musiker/sangskriver. Samtidig fylder Lars Lilholt Band 30 år. Lilholt har skrevet hundredvis af sange, men den absolut mest berømte er "[[Kald det kærlighed (sang)|Kald det kærlighed]]", der udkom første gang på [[LP]]'en [[Portland (album)|Portland]] i 1986 og blev et folkeligt kæmpehit i 1990. Lige siden har "Kald det kærlighed" sammen med [[Kim Larsen]]s "[[Kvinde min]]" været Danmarks mest populære sange (i flg. [[YouGov]]).{{kilde mangler|dato=oktober 2018}} En anden sang "[[Hvidsten kro]]" fra cd'en ''[[Kong Pukkelrygs Land]]'' i 1994 fik en genfødsel i forbindelse med [[Regnar Grasten]]s film om ''[[Hvidstengruppen]]''. Lilholts sang er en kilde til Danmarkshistorien{{kilde mangler|dato=Uge 11, 2014}}, da den er skrevet sammen med Gerda Fiil, der var medlem af Hvidstengruppen - og Lilholt har da også i andre sammenhænge sat musik til historiske begivenheder og personer, bl.a. "Ingenmandsland" (om julefreden 1914) <ref>[[Julefreden (1. verdenskrig)]]</ref>, "Tycho Brahe" eller "To skud i Stockholm (om mordet på Olof Palme)<ref>[[Palmemordet]]</ref>.
 
Lars Lilholts inspiration er hovedsagligt rockmusikken fra 60'erne, den danske og [[Irsk folkemusik|irske folkemusik]] samt [[renæssancemusik]]. Hans sange kan generelt inddeles i kærlighedssange, myterne, de historiske sange og de stille ballader. Et par store mytesange er "Café Måneskin" og "Den Hvide Dværg".
Levende_personer Organisationer